**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – UAB „Ignitis grupės paslaugų centras"
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   4. **Paslaugos** – Alternatyvi viešojo judriojo telefoninio ryšio paslaugos ir mobilių pokalbių įrašymo paslauga.
   5. **Abonentas** – asmuo, kuriam Klientas užsako Paslaugų teikėjo teikiamas paslaugas, naudojant Paslaugų teikėjo išduotą SIM kortelę.
   6. **Pirkėjo darbo valandos** – darbo dienomis nuo 7.30 val. iki 16.30 val. (penktadienį - iki 15.15 val.)
2. **PIRKIMO OBJEKTAS**

2.1. Viešojo judriojo telefoninio ryšio paslaugos

1. **PIRKIMO OBJEKTO APIMTYS**

3.1. Preliminarus Kliento viešojo judriojo telefoninio ryšio Abonentų skaičius yra nurodytas 1 lentelėje:

*1 lentelė.* Viešojo judriojo telefono ryšio paslaugų apimtys.

|  |  |  |  |
| --- | --- | --- | --- |
| **Nr.** | **Paslaugos pavadinimas** | **Mato vienetas** | **Preliminarus kiekis [[1]](#footnote-1)** |
| **1.** | **Skambučiai į Lietuvos operatorių tinklus:** | Abonentai | 70 |
| **Į 1 eilutėje nurodytą abonentinį mokestį įeina 1.1-1.5 eilutėse nurodytos paslaugos ir už jas papildomai neapmokama** | | | |
| 1.1 | Skambučiai tarp Kliento Abonentų (visą parą) | **min./mėn.**  (per visus abonentus) | 10 000 |
| 1.2 | Skambučiai Paslaugų teikėjo tinklo abonentams (visą parą) | **min./mėn.**  (per visus abonentus) | 10 000 |
| 1.3 | Skambučiai į kitų Lietuvos viešojo judriojo telefono ryšio Paslaugų teikėjų tinklus (visą parą) | **min./mėn.**  (per visus abonentus) | 10 000 |
| 1.4 | Skambučiai į Telia Lietuva AB tinklą (visą parą) | **min./mėn.**  (per visus abonentus) | 3000 |
| 1.5 | Skambučiai į kitų (aukščiau neišvardintų) Lietuvos viešojo fiksuoto ryšio operatorių tinklus (visą parą) | **min./mėn.**  (per visus abonentus) | 5000 |
| 1.6 | Trumposios žinutes (SMS) (visą parą) | **vnt./mėn.**  (per visus abonentus) | 3500 |
| 1.7 | MMS pranešimai (visą parą) | **vnt./mėn.**  (per visus abonentus) | 70 |
| **2** | **Mobilus Internetas Lietuvos Respublikos teritorijoje** | **GB/mėn.**  (per visus abonentus) | 7 |
| **3.** | **Skambučių įrašymas** | Abonentai | 12 |
| **4.** | **Išmanusis skambučių valdymas** | Abonentai | 12 |
| **5.** | Neriboto mobiliojo duomenų perdavimo/interneto planas | Abonentai | 12 |

1. **SUTARTINIŲ ĮSIPAREIGOJIMŲ VYKDYMO VIETA**

4.1. Paslaugų teikimo vieta - Kliento veiklos teritorija, t.y. Lietuvos Respublikos teritorija.

4.2. Kliento padalinių adresai:

4.2.1. Pramonės g. 7, Alytus

4.2.2. Masiulio g. 16, Kaunas

4.2.3. Liepų g. 64, Klaipėda

4.2.4. Senamiesčio g. 102B, Panevėžys

4.2.5. Tilžės g. 68, Šiauliai

4.2.6. Užpalių g. 87, Utena

4.2.7. A.Juozapavičiaus g. 13, Vilnius

1. **REIKALAVIMAI PIRKIMO OBJEKTUI**

**5.1. Esamos situacijos aprašymas**

5.1.1. Paslaugos reikalingos užtikrinti UAB „Ignitis grupė“ įmonių stabilų darbą bei užtikrinti įmonių veiklos tęstinumą. Alternatyvios mobiliojo ryšio paslaugos skirtos naudotis tai atvejais, kai neveikia arba neužtenka esamo/pagrindinio mobiliojo ryšio paslaugų teikėjo teikiamų paslaugų funkcionalumo ar kokybės.

**5.2. Reikalavimai Viešojo judriojo telefono ryšio paslaugoms:**

5.2.1. Preliminarus Kliento viešojo judriojo telefoninio ryšio Abonentų skaičius nurodytas šio dokumento 3 skyriuje 1 lentelėje.

5.2.2. Sutarties galiojimo laikotarpiu prijungtiems Kliento Abonentams (naujiems Abonentams) turi būti taikomi Sutartyje nurodyti įkainiai.

5.2.3. Paslaugų teikėjas įsipareigoja suteikti galimybę nemokamai įjungti arba išjungti bet kurią vieną ar bet kurias kelias 3.1. punkte pateiktos lentelės 1-4 eilutėse nurodytų Paslaugų. Kreiptis dėl tam tikrų Paslaugų išjungimo ar įjungimo gali tik Kliento įgalioti atstovai (Kliento įgalioti atstovai bus nurodyti Sutartyje) jungdamiesi prie tam tikslui skirtos Paslaugų teikėjo saugios, šifruoto prisijungimo (naudojant HTTPS protokolą) internetinės prieigos ar naudojant nemokamą Paslaugų teikėjo dedikuotą klientų aptarnavimo telefoninę liniją, kuri turi būti prieinama Kliento darbo valandomis. Kreiptis dėl Paslaugų įjungimo ar išjungimo negali kiekvienas Abonentas kreipdamasis į Paslaugų teikėją telefonu, elektroniniu paštu, laisvai prieinamoje savitarnos svetainėje.

5.2.4. Kliento įgaliotam atstovui internetinėje prieigoje ar per klientų aptarnavimo telefoninę liniją įjungus ir/ar išjungus bet kurią iš Paslaugų, tam tikra paslauga turi būti įjungta/išjungta nedelsiant (ne vėliau kaip per 4 valandas).

5.2.5. Paslaugų teikėjas privalo nemokamai keisti sugedusias SIM korteles ir, esant poreikiui, standartinio tipo korteles į universalias SIM korteles.

5.2.6. Paslaugų teikėjui už teikiamas Paslaugas pradedama mokėti nuo SIM kortelės aktyvavimo dienos.

5.2.7. Sutarties vykdymo metu, Kliento papildomai užsakomiems Abonentams, SIM kortelės turi būti išduodamos ir pristatomos per 3 (tris) darbo dienas Paslaugų teikėjo sąskaita į Kliento padalinius, esančius Vilniaus, Kauno, Klaipėdos, Šiaulių, Panevėžio, Alytaus ir Utenos miestuose. SIM kortelės išdavimo kaina turi būti vienoda, nepriklausomai nuo teikiamų 1 lentelėje nurodytų paslaugų.

5.2.8. Paslaugų teikėjas, už Kliento mokamą Abonentinį mėnesinį mokestį, turi suteikti Klientui galimybę naudotis skambinimu į Lietuvos viešojo judriojo telefono ryšio operatorių tinklus, papildomai šių paslaugų neapmokestinant jokiais kitokiais mokesčiais.

5.2.9. Sutartyje nurodyti įkainiai turi galioti visą Sutarties galiojimo laikotarpį ir nekisti nuo naudojamų Paslaugų apimties. Paslaugų įkainiai negali būti keičiami, išskyrus atvejį, kai Sutarties galiojimo laikotarpiu Paslaugų įkainiai yra mažinami Šalių rašytiniu susitarimu ir yra tenkinamos šios sąlygos:

5.2.9.1. Paslaugų teikėjas Sutarties galiojimo laikotarpiu pritaiko Paslaugų įkainiams nuolaidas, akcijas ir pan. ir tokiu būdu sumažina Paslaugų įkainius;

5.2.9.2. Taikant nuolaidas, akcijas ir pan. Klientui nėra nustatomi jokie papildomi įpareigojimai nei nustatyta Sutartyje;

5.2.9.3. Pasibaigus nuolaidų, akcijų ir pan. taikymo laikotarpiui Paslaugų teikėjas įsipareigoja toliau Paslaugas teikti Sutartyje nustatytais Paslaugų įkainiais.

5.2.10. Paslaugos turi būti teikiamos pagal poreikį visą sutarties galiojimo laikotarpį.

5.2.11. Perduodamų duomenų kiekis (įskaitant ir mobilųjį internetą) turi būti apvalinamas 10 kB tikslumu.

5.2.12. Skambinant GSM tinkle Lietuvos Respublikos teritorijoje, pokalbių laiko apvalinimas po pirmos pokalbių minutės – ne didesnis nei 30 sekundžių tikslumu. Skambinant GSM tinkle iš Lietuvos Respublikos teritorijos į užsienio šalis, pokalbių laiko apvalinimas po pirmos pokalbių minutės – ne didesnis nei 60 sekundžių tikslumu.

5.2.13 Skambinant GSM tinkle iš Lietuvos Respublikos teritorijos į užsienio šalis taikomi tuo metu galiojantys ir viešai prieinami Paslaugų teikėjo tarifai.

5.2.14. Visoms kortelėms turi būti išjungta roaming paslauga su galimybe įjungti pagal poreikį. Įjungimas turi būti nemokamas.

5.2.15. Esant poreikiui Klientas gali pirkti iš Paslaugų teikėjo ir papildomas Paslaugas, kurios nėra aprašytos šioje techninėje specifikacijoje, tačiau Paslaugų teikėjo teikiamos, t. y. skambučius trumpaisiais ir padidinto tarifo numeriais, SMS žinutes trumpaisiais numeriais, informacinio turinio paslaugas, mokesčius už automobilių stovėjimo paslaugas ir kita. Tokioms paslaugoms taikomi tuo metu galiojantys ir viešai prieinami Paslaugų teikėjo tarifai.

5.2.16. Paslaugų teikėjas turi suteikti Klientui saugią internetinę prieigą, iš kurios galima nusikopijuoti įrašytus pokalbius.

1. **KOKYBĖ IR TRŪKUMŲ ŠALINIMAS**
   1. Paslaugų teikėjo patikimo viešojo judriojo ryšio aprėptis 2G technologijų (GSM, GPRS, EDGE ir t.t.) turi būti ne mažesnė nei 98% Lietuvos teritorijos (signalo stiprumas ne mažesnis nei -95dBm), viešojo judriojo ryšio aprėptis 3G technologijų (UMTS, HSDPA, HSUPA, ir t.t.)- ne mažesnė nei 90% Lietuvos teritorijos (signalo stiprumas ne mažesnis nei -95dBm.), o viešojo judriojo ryšio aprėptis 4G technologijų (LTE) ne mažesnė nei 85% Lietuvos teritorijos (signalo stiprumas ne mažesnis nei -115 dBm.)
   2. Paslaugų teikėjas užtikrina užsakytų Kliento Abonento ar Abonentų perėjimą į Paslaugų teikėjo judriojo telefoninio ryšio tinklą. Abonentų perėjimas (kortelių aktyvavimas) turi būti atliktas nakties metu (t.y. nuo 24:00 val. iki 6:00 val. Lietuvos laiku). Kliento turimų Abonentų telefonų numeriai turi išlikti nepakitę.
   3. Paslaugų teikėjo teikiamų paslaugų (GSM, GPRS, EDGE, HSDPA, HSUPA ir pan.) gedimų šalinimas:
      1. gedimu laikomas Paslaugų teikėjo teikiamos paslaugos funkcionalumo sutrikimas arba visiškas paslaugos neplanuotas neteikimas. Laikoma, kad įvyko gedimas, kai paslaugos funkcionalumo sutrikimas tęsiasi daugiau nei 5 min. arba pastebimi pasikartojantys (nemažiau kaip 10 kartų per mėnesį) trumpalaikiai paslaugos funkcionalumo sutrikimai. Apie gedimus Klientas informuoja Paslaugų teikėją el. paštu ir / arba telefonu.
      2. garantuojamas gedimų šalinimo laikas turi būti ne ilgesnis nei 2 val. nuo pranešimo apie gedimą. Viršijus nustatytą gedimo šalinimo trukmę laikoma, kad toms SIM kortelėms (Abonentams), kurioms buvo pastebėtas ir laiku nepašalintas gedimas, Paslaugos tą mėnesį nebuvo suteiktos ir už jas neapmokama;
      3. garantuojamas suminis Paslaugų gedimo laikas per mėnesį turi būti ne didesnis nei 4 val. Viršijus nustatytą suminę Paslaugų gedimo trukmę laikoma, kad tą mėnesį Paslaugos nebuvo suteiktos ir už jas neapmokama.
2. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Sąskaitas už per ataskaitinį laikotarpį suteiktas Paslaugas Paslaugų teikėjas Klientui privalo pateikti kuo anksčiau, tačiau ne vėliau nei iki kiekvieno mėnesio 10 dienos. Sąskaitoje pateikiamos informacijos detalumas turi atitikti Lietuvos Respublikos Ryšių reguliavimo tarnybos nustatytus reikalavimus. Paslaugų teikėjas privalo tais pačiais terminais Kliento įgaliotiems atstovams realizuoti galimybę nemokamai parsisiųsti sąskaitas XML (su UTF- 8 kodavimu) formatu.
   2. Kliento įgaliotiems atstovams turi būti realizuota galimybė, naudojant Internetinę prieigą, nemokamai parsisiųsti sąskaitas bei detalias telefoninių pokalbių išklotines .pdf ir .txt formatais.

1. 2 Nurodytas preliminarus Paslaugų kiekis. Klientas neįsipareigoja nupirkti nurodyto preliminaraus kiekio ar bet kokios jo dalies. [↑](#footnote-ref-1)